
Apraksts ģenerēts automātiski]
Noraksts
Cēsu novada domes
sēde 16.07.2026.
protokols Nr.8, 40.punkts
LĒMUMS
Cēsīs, Cēsu novadā
16.07.2026.											Nr.335

Par nekustamā īpašuma “Irbes”, Mārsnēnu pagastā, Cēsu novadā, nodošanu 
atsavināšanai izolē ar lejupejošu soli un elektroniskās izsoles noteikumu apstiprināšanu
Ziņo J.Rozenbergs, domes priekšsēdētājs

[bookmark: _Hlk210131892]Nekustamais īpašums “Irbes”, Mārsnēnu pagastā,  Cēsu  novadā, kadastra Nr. 4264 003 0420, sastāv no apbūvētas zemes vienības ar kadastra apzīmējumu 4264 003 0411    0,7898 ha platībā, un nedzīvojamās ēkas kūts-šķūņa 218,9 m2 platībā (turpmāk – Īpašums). 	
Nekustamais īpašums “Irbes”, Mārsnēnu pagastā, Cēsu novadā, pieder Cēsu novada pašvaldībai, reģistrēts Mārsnēnu pagasta zemesgrāmatā 02.10.2025., nodalījuma Nr.100000948972.
Īpašuma  fiskālā kadastrālā vērtība ir 447,00 EUR, universālā kadastrāla vērtība ir 1875,00 EUR, bilances vērtība pēc grāmatvedības datiem 1 875,00 EUR.
No 2025.gada 19.decembra līdz 2026.gada 19.janvārim norisinājās Īpašuma pirmā elektroniskā izsole. Izsoles sākumcena tika noteikta 9 800,00 EUR (izsolei netika autorizējies neviens izsoles dalībnieks).
No 2026.gada 20.februāra līdz 2026.gada 23.martam norisinājās Īpašuma otrā elektroniskā izsole.  Izsoles sākumcena tika noteikta 7 850,00 EUR (izsolei netika autorizējies neviens izsoles dalībnieks).
No 2026.gada 17.aprīļa līdz 2026.gada 18.maijam norisinājās Īpašuma trešā elektroniskā izsole.  Izsoles sākumcena tika noteikta 5 000,00 EUR (izsolei netika autorizējies neviens izsoles dalībnieks).
Ņemot vērā to, ka elektroniskajās  izsolēs netika autorizējies neviens dalībnieks, izsoles tika atzītas par nenotikušām.
Publisko personu mantas atsavināšanas likuma 7.pants un 32.panta trešās daļas 2.punkts (turpmāk – Atsavināšanas likums) nosaka, ka, ja  nekustamā īpašuma trešajā izsolē neviens nav pārsolījis izsoles sākumcenu, var rīkot citu šajā likumā paredzēto atsavināšanas veidu.
Saskaņā ar Atsavināšanas likuma 33.panta pirmo daļu rīkojot izsoli ar lejupejošu soli, nosaka slepeno cenu.
Priekuļu apvienības pārvaldes mantas novērtēšanas komisija ir noteikusi Īpašuma slepeno cenu, par kuru lētāk izsolē ar lejupejošu soli mantu nedrīkst pārdot.
Atsavināšanas likuma 10.panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.
 Pamatojoties uz Pašvaldību likuma 10. panta 16. punktu un 73. panta ceturto daļu, Publiskas personas mantas atsavināšanas likuma 10. un 33.pantu, ievērojot Cēsu novada pašvaldības Attīstības un teritorijas plānošanas komisijas 06.07.2026. atzinumu (prot. Nr.26) un Cēsu novada domes Finanšu komitejas 09.07.2026. atzinumu (prot. Nr.8), Cēsu novada dome, ar 18 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Māris Šķesteris, Mārtiņš Šteins) ,  pret nav,  atturas nav, nolemj: 
1. Nodot atsavināšanai izsolē nekustamo īpašumu “Irbes”, Mārsnēnu pagastā,  Cēsu  novadā, kadastra Nr. 4264 003 0420 un noteikt Īpašuma atsavināšanas veidu – pārdošana elektroniskā izsolē ar lejupejošu soli, nosakot slepeno cenu.
2. Noteikt Īpašuma izsoles sākumcenu - 5 000,00 EUR (pieci tūkstoši euro, 00 centi).
3. Apstiprināt Īpašuma elektroniskās izsoles ar lejupejošu soli noteikumus, saskaņā ar pielikumu. 
4. Atbildīgā par lēmuma izpildi Cēsu novada Priekuļu apvienības pārvaldes nekustamā īpašuma speciāliste  L.S. Berovska.
5. Kontrole par lēmumu izpildi Cēsu novada Priekuļu apvienības pārvaldes vadītāja p.i. E. Grietēnam.


Sēdes vadītājs
Cēsu novada domes priekšsēdētājs	 	 /personiskais paraksts/			J.Rozenbergs

Noraksts pareizs
Cēsu novada Centrālās administrācijas
Administrācijas biroja vecākais sekretārs						I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
	



































Pielikums
Cēsu novada domes
16.07.2026.lēmumam Nr.335

Apstiprināts
ar Cēsu novada domes
16.07.2026.lēmumu Nr.335


Cēsu novada pašvaldības nekustamā īpašuma “Irbes”, Mārsnēnu pagasts, Cēsu novads,  kadastra Nr.4264 003 0420

IZSOLES NOTEIKUMI AR LEJUPEJOŠU SOLI

1. Vispārīgie noteikumi
1.1. Elektroniskā izsolē ar lejupejošu soli, saskaņā ar Publiskas personas mantas atsavināšanas likumu,  100% par EUR tiek pārdots Cēsu novada pašvaldībai piederošais nekustamais īpašums ar nosaukumu “Irbes”, Mārsnēnu pagastā,  Cēsu novadā, kadastra Nr. 4264 003 0420, sastāv no vienas zemes vienības ar kadastra apzīmējumu 4264 003 0411 ar kopējo platību 0,7898 ha, nedzīvojamās ēkas kūts-šķūņa ar kadastra apzīmējumu 4264 003 0161 003  218,9 m2 platībā. Nākamajam īpašniekam ir pienākums noslēgt ceļa servitūta līgumu ar īpašumu “Indrāni 3” un “Dzeņi”, Mārsnēnu pagastā.
1.2. Pašvaldības īpašuma tiesības nostiprinātas Vidzemes rajona tiesas Mārsnēnu pagasta zemesgrāmatas nodalījumā Nr.100000948972.
1.3. Nekustamā īpašuma izsoles sākumcena (nosacītā cena) – 5 000,00 EUR (pieci tūkstoši euro, 00 centi).
1.4. Izsoles solis – 200,00 EUR (divi simti euro, 00 centi).
1.5. Izsoles mērķis - pārdot nekustamo īpašumu elektroniskā izsolē ar lejupejošu soli un noteiktu slepeno cenu. Slepenā cena ir cena, par kuru lētāk izsolē ar lejupejošu soli mantu nedrīkst pārdot.
1.6. Izsole notiks elektronisko izsoļu vietnē.  
1.7. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem.
2. Informācijas publicēšanas kārtība
2.1. [bookmark: _Hlk50560142]Informācija (sludinājums) par izsoli tiek publicēta Latvijas Republikas oficiālajā izdevumā “Latvijas Vēstnesis”, Cēsu novada informatīvajā izdevumā “Cēsu novada vēstis”, pašvaldības tīmekļvietnē www.cesunovads.lv un elektronisko izsoļu vietnē www.izsoles.ta.gov.lv.
3. Izsoles dalībnieki
3.1. [bookmark: 2]Pretendentu reģistrācija notiek atbilstoši Publiskas personas mantas atsavināšanas likuma 29.1 – 29.3 pantam, Ministru kabineta 16.06.2015. noteikumiem Nr.318 “Elektronisko izsoļu vietnes noteikumi” un Izsoļu vietnes lietotāja rokasgrāmatai.
3.2. Par izsoles dalībnieku var kļūt jebkura fiziska vai juridiska persona, kurai ir tiesības iegūt nekustamo īpašumu Latvijas Republikā.
3.3.  Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
3.4. Visiem pretendentiem, kuri vēlas piedalīties izsolē,  20 (divdesmit) dienu laikā no Īpašuma izsoles sludinājumā norādītā izsoles sākuma datuma jāiemaksā nodrošinājums 10 % apmērā no nekustamā īpašuma nosacītās izsoles sākuma cenas, tas ir 500,00 EUR (pieci simti euro un 00 centi) ar norādi “Izsoles nodrošinājums elektroniskai izsolei ar lejupejošu soli nekustamajam īpašumam “Irbes”, Mārsnēnu pagastā”, Cēsu novada pašvaldības  norēķinu kontā.
3.5. Nodrošinājums izsoles dalībniekiem jāiemaksā Cēsu novada pašvaldības norēķinu kontā: 
AS “SEB banka”, konta Nr. LV51 UNLA 0004 0131 3083 5;
AS “Swedbank”, konta Nr. LV36 HABA 0001 4020 3883 7; 
AS “Citadele banka”, konta Nr. LV60 PARX 0002 6785 6001 7;
Luminor Bank AS Latvijas filiāle, konta Nr. LV73 RIKO 0002 0131 0575 1.
3.6. Nodrošinājums uzskatāms par iesniegtu, ja attiecīgā naudas summa ir reģistrēta norādītajā bankas kontā.
4. Izsoles norise
4.1. Izsole sākas elektronisko izsoļu vietnē https://izsoles.ta.gov.lv izsoles sludinājumā norādītājā izsoles sākuma datumā. Izsole noslēdzas trīsdesmitajā dienā no nekustamā īpašuma izsoles sludinājumā norādītā izsoles sākuma datuma pulksten 13:00, bet, ja trīsdesmitā diena iekrīt brīvdienā vai svētku dienā, — nākamajā darbdienā līdz pulksten 13:00.  
4.2. Izsolei autorizētie dalībnieki drīkst izdarīt solījumus visā izsoles norises laikā. 
4.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm. 
4.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00. 
4.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums. 
4.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē. 
4.7. Izsoles dalībniekiem, kuri piedalījušies izsolē, bet nav nosolījuši izsoles nekustamo īpašumu, septiņu darba dienu laikā no izsoles akta apstiprināšanas dienas tiek atmaksāts izsoles nodrošinājums, izņemot izsoles dalībnieku, kurš nosolījis nākamo augstāko cenu. Dalībniekam, kurš nosolījis otro augstāko cenu, nodrošinājuma naudu atmaksa pēc šo noteikumu 5.5.punkta izpildes. 
4.8. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav veicis kaut vienu solīšanu.
4.9. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
5. Izsoles rezultātu apstiprināšana un līguma slēgšana
5.1. Cēsu novada pašvaldības izpilddirektors piecu darba dienu laikā pēc elektroniski sagatavotā akta sastādīšanas dienas apstiprina izsoles rezultātus. 
5.2. Izsoles rīkotājs piecu darba dienu laikā pēc izsoles rezultātu apstiprināšanas izsniedz paziņojumu par pirkuma summu, nosūtot to uz izsoles uzvarētāja norādīto elektroniskā pasta adresi. 
5.3. Izsoles dalībniekam, kurš nosolījis augstāko cenu, tiek izrakstīts rēķins par pirkuma summu, kas atbilst starpībai starp augstāko nosolīto cenu un iemaksāto nodrošinājuma naudu. Rēķins jāapmaksā tajā norādītajā termiņā. 
5.4. Ja īpašumu nosolījušais izsoles dalībnieks šo noteikumu 5.3. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājuma nauda attiecīgajam dalībniekam netiek atmaksāta. 
5.5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu. 
5.6. Ja 5.5. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. 
5.7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas.
5.8. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma ieguvējs. 
6. Nenotikusi izsole
6.1. Izsole atzīstama par nenotikušu, ja:
6.1.1. izsolei nav pieteicies neviens izsoles dalībnieks; 
[bookmark: 4]6.1.2. Izsoles augstākā nosolītā cena ir zemākā par izsoles slepeno cenu; 
           6.1.3. nosolītājs nav samaksājis nosolīto cenu;
	6.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.
6.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

7. Īpašie noteikumi 
7.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
7.2. Izsoles pretendenti piekrīt, ka Cēsu novada pašvaldība veic personas datu apstrādi, pārbaudot ziņu patiesumu.
7.3. Slepenā cena izsoles laikā ir novietojama datnē šifrētā veidā.
7.4. Pēc augstākās cenas nosolījuma izsoles rīkotājs paroli no šifrētās datnes ar slepeno cenu pēc pieprasījuma paziņo izsoles dalībniekiem, ja slepenā cena ir zemāka par piedāvāto cenu. 
8. Sūdzību iesniegšana
8.1. Izsoles dalībnieki var iesniegt sūdzību par izsoles rīkotāja darbībām Cēsu novada domē 7 (septiņu) dienu laikā pēc tam, kad izpilddirektors ir apstiprinājis izsoles rezultātus.

